stanford-oval/wikipedia huggingface dataset:
Smörgåsbord
Sanat smörgås ja smörgåsbord

Sana ”smörgås” on peräisin ajalta, jolloin voi (ruotsiksi smör) kirnuttiin itse. Kirnutessa maidon pintaan nousi pieniä voikokkareita, jotka ajelehtivat kuin hanhet (hanhi ruotsiksi: gås). Voikokkare sopi erinomaisesti leipäviipaleen päälle levitettäväksi. Sanaa ”smörgåsbord” käytetään kuvaannollisessa merkityksessä suuresta ja houkuttelevasta tarjonnasta. Sana on yksi harvoista moderneista ruotsalaisista sanoista, joka on lainattu saksan ja englannin kieleen (smorgasbord).
Käännös suomeksi
Stasiūnai

Kylän sijainti kartalla
Stasiūnai
Stasiūnai on kylä Kaišiadorysin kunnallispiirissä, Kaunasin läänissä, keskisessä Liettuassa. Vuonna 2001 kylässä asui 732 asukasta.
Stefanie Sun

| Stefanie Sun |
| --- | --- |
 Sun konsertissa vuonna 2016.
Henkilötiedot
Syntynyt: 23. heinäkuuta 1978 (ikä 46) Singapore
Muusikko
Laulukielet:  Mandariinikiina
Aktiivisena:  1999 lähtien
Tyylilajit:  C-pop 
Soittimet:  piano 
Levy-yhtiöt:  Universal, Capitol, Warner
Aiheesta muualla
www.makemusic.sg
  [ Muokkaa Wikidatassa ] [ ohje ]  
Stefanie Sun Yan Zi (kiin.: 孙燕姿; s. 23. heinäkuuta 1978) on singaporelainen laulaja ja lauluntekijä. Sun on myynyt yli 30 miljoonaa levyä ja saavuttanut suosiota kiinankielisessä maailmassa. Sun on yksi Singaporen suosituimmista laulajista. Sun on voittanut lukuisia palkintoja Singaporessa, Kiinassa ja Taiwanissa.
Diskografia > Studioalbumit

Yan Zi (2000)
My Desired Happiness (2000)
Kite (2001)
Start (2002)
Leave (2002)
To Be Continued... (2003)
Stefanie (2004)
A Perfect Day (2005)
Against the Light (2007)
It's Time (2011)
Kepler (2014)
No. 13 - A Dancing Van Gogh (2017)
Stasys Stonkus

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Helsinki 1952 |  |  |
|  Hopeaa | Melbourne 1956 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Bulgaria 1957 |  |  |
|  Pronssia | Unkari 1955 |  |  |
Stanislovas ”Stasys” Stonkus (ven. Стасис Стасиович Стонкус, Stаsis Stаsiovitš Stonkus, 29. joulukuuta 1931 Telšiai – 19. helmikuuta 2012 Kaunas) oli Neuvostoliittoa kilpaurallaan edustanut liettualainen koripalloilija, olympiamitalisti ja Euroopan mestari.
Stonkus saavutti olympiahopeaa Neuvostoliiton koripallomaajoukkueen pelaajana Helsingissä 1952 ja Melbournessa 1956. EM-kilpailuissa hän voitti kultaa vuonna 1957 ja pronssia vuonna 1955.
Starcrossin rautatieasema

| Starcross |
| --- | --- |
 CrossCountryn juna ohittaa Starcrossin aseman pysähtymättä
Perustiedot
Lyhenne:  SCS
Rataosa:  Exeter–Plymouth-rata, Riviera Line
Sijainti:  50°37′40.1″N, 003°26′51.6″W
Kunta:  Starcross
Valtio:  Yhdistynyt kuningaskunta
Avattu:  1846
Liikenne
Käyttäjiä (v.):  83 066 
Liikennöitsijä(t):  First Great Western
Asemarakennus
Lipunmyynti:  ei
Ratapiha
Raiteisto:  2 laituriraidetta
Aiheesta muualla
 Wikimedia Commons 
Starcrossin rautatieasema sijaitsee Starcrossin pikkukaupungissa Devonissa Lounais-Englannissa. Vuonna 1846 avattu asema on rakennettu Exejoen estuaarin rannalle. Alkuperäinen asemarakennus on sittemmin purettu.
Starcrossissa pysähtyvät Riviera Linella liikennöivät First Great Westernin junat. Junia kulkee noin tunnin välein Exmouthin ja Paigntonin suuntiin. Asemalta on myös suora yhteys laiturille, josta lähtevät kesäisin Exmouthiin kulkevat lautat. Lauttayhteys on osa South West Coast Path -vaellusreittiä.
Aseman laiturialue
Aseman vieressä oleva lauttalaituri
First Great Westernin juna Starcrossissa
Aiheesta muualla

Starcrossin rautatieasema National Railin sivuilla (englanniksi)
Suhteuttamisharha

Suhteuttamisharha eli suhteuttamisharhaluulo on yksi harhaluuloista ja psykoottinen oire. Suhteuttamisharhasta kärsivä henkilö tulkitsee ympäristön tapahtumia ja ympäristössään havaitsemiaan asioita virheellisesti: henkilö antaa kyseisille asioille itseensä viittaavan merkityksen perusteetta. Asiat eivät kuitenkaan liity millään tavalla henkilöön. Suhteuttamisharhoja voi esiintyä esimerkiksi ihmisten eleisiin, lehtikirjoituksiin ja televisio-ohjelmiin liittyen. Suhteuttamisharhasta kärsivä pitää harhaansa täysin totena. Suhteuttamisharhan kokemusta kutsutaan merkityselämykseksi. Merkityselämys voi olla pahaa enteilevä, erityisesti esiintyessään yhdessä vainoamisharhan kanssa.
Suurkirkko (Tukholma)

| Suurkirkko Storkyrkan |
| --- | --- |

Kirkkokunta:  Ruotsin kirkko
Hiippakunta:  Tukholman hiippakunta
Seurakunta:  Stockholms domkyrkoförsamling
Rakentamisvuosi:  1306 (vihitty)
Tyylisuunta:  Tiiligotiikka, barokki
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Suurkirkko (ruots. Storkyrkan), toiselta nimeltään Pyhän Nikolain kirkko (ruots. Sankt Nikolai kyrka), on Ruotsin pääkaupungin Tukholman vanhin seurakuntakirkko. Se sijaitsee vanhassakaupungissa, lähellä kuninkaallista linnaa sekä Börshusetia. Vuoteen 1907 se oli Ruotsin kuninkaiden kruunajaiskirkkona. Se on myös ollut Tukholman tuomiokirkkona vuodesta 1942. Ensimmäisen kerran Suurkirkko mainittiin tekstissä vuonna 1279, ja luterilainen kirkko siitä tuli vuonna 1527. Se on yksi Tukholman suosituimmista nähtävyyksistä.
Suurkirkon arkkitehtuuri seuraili alun perin täysin 1300-luvun gotiikkaa. Arkkitehti Johan Eberhard Carlbergin johdolla kirkon ulkoasu kuitenkin muutettiin edustamaan barokkia, ja työ valmistui 1743. Kirkko myös kätkee sisäänsä korvaamattomia taideaarteita, muun muassa Pyhää Yrjänää ja lohikäärmeettä kuvaavan puisen patsaan, jonka on suunnitellut Bernt Notke. Kirkon ainoa torni on 66 metrin korkuinen.
Kirkossa on Ruotsin tunnetuimman keskiaikaisen maalarin Albertus Pictorin seinämaalauksia 1400-luvulta.
Tukholman Suurkirkko
Suurkirkko, Storkyrkan
Pyhä Yrjänä ja lohikäärme
Aiheesta muualla

Kuvia tai muita tiedostoja aiheesta Suurkirkko (Tukholma) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Storkyrkan
Käännös suomeksi
MovieLens

| MovieLens |
| --- | --- |

 Suositeltujen elokuvien kärkipää
Verkkosivusto:  https://movielens.org/login
Slogan:  helping you find the right movies
Kaupallinen:  Ei
Tyyppi:  Suosittelijajärjestelmä
Rekisteröinti:  Kyllä
Kielet:  englanti
Omistaja:  GroupLens Research Minnesotan yliopisto
Avattu:  1997
Similarweb-sija:  223674. (kesäkuu 2022)
Nykyinen tila:  Aktiivinen
MovieLens on yhdysvaltalainen ei-kaupallinen verkkosivusto, jonka pääasiallinen tehtävä on toimia yhteisöllistä suodatusta (engl. collaborative filtering) hyödyntävänä elokuvien suosittelijajärjestelmänä (recommender system). 18. helmikuuta 2012 MovieLens siirtyi käyttämään avoimen lähdekoodin LensKit-ohjelmakirjastoa suositustensa pohjana. Lisäominaisuutena sivustolla on muuan muassa keskustelupalsta (Q & A).
MovieLens on GroupLens Research -tutkimuslaboratorion projekti tietojenkäsittelytieteen ja tekniikan laitoksella (Department of Computer Science and Engineering) Minnesotan yliopistossa. Projekti sai alkunsa 1997. Sivuston perimmäinen tavoite on kerätä tutkimustietoa henkilökohtaisia suosituksia antavista suosittelijajärjestelmistä. Alun perin Amazon.com käytti GroupLensin teknologiaa ostoksia ehdottavassa suosittelukoneessaan (recommendations engine).
Keskimäärin MovieLensin jäsen arvostelee 120 nimikettä. Vuonna 2009 arvosanojen kokonaismäärä oli yli 15 miljoonaa kappaletta. Jäsenten kokonaismäärä oli noin 194 161 kesällä 2014. Keskimäärin kullekin nimikkeelle on annettu 924 arvosanaa. 1. tammikuuta 2014 tietokannassa oli 22 649 nimikettä. Tietokanta kasvaa jatkuvasti, sillä käyttäjät voivat ajoittain lisätä nimikkeitä, jotka löytyvät Internet Movie Databasesta.
Lähes kaikki tietokannassa olevat nimikkeet ovat elokuvia, mutta joukossa on myös muutamia minisarjoja, ei kuitenkaan pitkiä televisiosarjoja. Varsinaisia valintakriteerejä ei tätä nykyä ole, riittää kun nimike löytyy Internet Movie Databasesta. Ennen kuin nimikkeiden lisääminen tuli käyttäjille mahdolliseksi ylläpidon valintakriteerinä oli että elokuva oli päässyt teatterilevitykseen Yhdysvalloissa. Pitkiä televisiosarjoja, minisarjoja tai alle 40-minuuttisia lyhytelokuvia ei tuolloin kelpuutettu. Käyttäjät voivat nykyisin merkitä (flag) epäsopivia nimikkeitä. Epäsopivuuden perusteita voivat olla: ei elokuva, kaksoiskappale, väärä IMDb-linkki, porno/epäsopiva sisältö tai muu syy.
Suositukset

MovieLensin suositukset pohjautuvat siihen mitä tietoa käyttäjä sivustolle syöttää: mistä nimikkeistä käyttäjä pitää tai ei pidä. Suosituksiin vaikuttaa myös, mitä nimikkeitä ne käyttäjät suosivat, joilla on samankaltainen maku. Rekisteröitymisvaiheessa käyttäjä saa arvosteltavakseen satunnaisen joukon nimikkeitä, joista vähintään 15 pitää arvostella ennen sisäänpääsyä. Arvosteluasteikko on puolikkaasta tähdestä viiteen tähteä.
Järjestelmä vertaa käyttäjän arvosanoja niiden käyttäjien arvosanoihin, joilla on samankaltainen maku ja suosittelee nimikkeitä, joita käyttäjä ei vielä ole nähnyt. Arvostelemattomissa nimikkeissä näkyy ennuste, millaisen arvosanan käyttäjä tulee niille mahdollisesti antamaan. Käyttäjän tulisi arvostella mahdollisimman monta nimikettä, jotta suositukset tarkentuvat, koska järjestelmällä on tällöin parempi näyte siitä mistä käyttäjä pitää.
Käyttäjät voivat ryhtyä toistensa kavereiksi (buddies). Kaveritoimintoa käytettäessä suositukset pohjautuvat sekä omiin että valitun kaverin tai kaverien antamiin arvosanoihin.
Ominaisuudet > Yksittäisen elokuvan tiedot

Yksittäisen nimikkeen tiedoista käyttäjä näkee:
Näyttelijöiden ja ohjaajan tai ohjaajien nimet (nimi-, näyttelijä- ja ohjaajatiedot ovat käyttäjien muokattavissa).
Nimikkeelle annettujen arvosanojen keskiarvon yhden desimaalin tarkkuudella
Käyttäjien lisäämät avainsanat (tags), joista muodostuu avainsanapilvi. Käyttäjä voi ilmaista tunnetiloja tiettyyn avainsanaan liittyen. Positiivisia tunteita herättävä avainsana on väriltään sininen, neutraali on harmaa ja negatiivinen on punainen. Käyttäjä voi myös arvostella avainsanoja painamalla joko ylös- tai alaspäin osoittavaa peukalon kuvaa. Ylöspäin osoittavaa peukaloa painamalla käyttäjä ilmaisee, että kyseinen avainsana sopii kyseiseen nimikkeeseen. Alaspäin osoittavan peukalon painaminen siirtää avainsanan roskakoriin. Käyttäjä voi halutessaan katsoa, mitä avainsanoja hän on kyseisen nimikkeen roskakoriin laittanut ja tarvittaessa poistaa avainsanoja sieltä.
Yhdysvaltain Netflix-tilausvideopalvelun toimittaman juonikuvauksen
Muut nimikkeet, jotka suosittelukoneen mukaan ovat samankaltaisia kuin kyseessä oleva elokuva. Lista näkyy, mikäli nimikkeelle on annettu noin 50 arvosanaa.
Movie Tunerin, joka on nimikkeen avainsanoja hyödyntävä toiminto. Käyttäjä voi säätää yhtä (esimerkiksi avainsanaa violent, suom. väkivaltainen) tai useampaa avainsanaa asteikolla vähemmän - ok - enemmän. Käyttäjän halutessa vähemmän tai enemmän väkivaltaisia nimikkeitä suosittelukoneen generoima samankaltaisten elokuvien lista muuttuu vastaavasti. Listalta näkee myös, minkä arvosanan käyttäjä on millekin kytköksissä olevalle nimikkeelle antanut tai tulee mahdollisesti antamaan.
Ominaisuudet > Käyttäjän tilastosivu

Tilastosivultaan käyttäjä näkee:
Arvostelemansa nimikkeet, joilla on vähiten arvosanoja
Nimikkeet, joilla on eniten arvosanoja, mutta joita käyttäjä ei ole arvostellut
Viisi nimikettä, joissa käyttäjän arvosana on matalin verrattuna elokuvalle annettujen arvosanojen keskiarvoon
Viisi nimikettä, joissa käyttäjän arvosana on korkein verrattuna elokuvalle annettujen arvosanojen keskiarvoon
Käyttäjän arvosanojen jakauma
Kuinka suuri osuus käyttäjän arvostelemista nimikkeistä on arvostelijoiden määrällä mitattuna yleisiä, keskiväliltä tai harvinaisia
Arvosanojen määrä per lajityyppi
Arvosanojen keskiarvo per lajityyppi
Facebook-sovellus

MovieLensin Facebook-sovellus oli toiminnassa joulukuun 2. päivästä 2008 kesäkuun puoliväliin 2011. Sovelluksen kautta käyttäjä pystyi arvostelemaan nimikkeitä. Käyttäjän oli mahdollista julkaista antamiaan arvosanoja seinällään. Sovelluksesta käyttäjä näki kärkipään suositukset sekä sovellusta käyttävät ystävät ja heidän viimeisimmät arvosanansa. Sovelluksessa oli vastaavanlainen kaveritoiminto kuin MovieLens-sivustolla.
Aiheesta muualla

MovieLens Recommender Systems Wikissä (RecSysWiki)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:MovieLens
Käännös suomeksi
Suurkylä (Suursaari)

Suurkylä oli suurempi Suursaaren kahdesta kylästä. Se sijaitsi saaren itärannalla sen pohjoisosassa Kappelniemen lähellä olevan lahden rannalla Pohjoiskorkian kaakkoispuolella.
Nykyään Suurkylässä on edelleen laituri huviveneille.
Aiheesta muualla

Google Earth:  (Arkistoitu – Internet Archive) Maksim Antipim: venäläisiä huviveneitä Suurkylän laiturissa
Suursaaren kylät, korkeat paikat ja nähtävyydet
Stefanie van der Gragt

Stefanie van der Gragt
| Mitalit> Maa:   Alankomaat.Naisten jalkapallo.MM-kilpailut  | Mitalit> Maa:   Alankomaat.Naisten jalkapallo.MM-kilpailut  | Mitalit> Maa:   Alankomaat.Naisten jalkapallo.MM-kilpailut  | Maa:   Alankomaat> Naisten jalkapallo. |
| --- | --- | --- | --- |
|  Hopeaa | Ranska 2019 | Jalkapallo |  |
| EM-kilpailut  | EM-kilpailut  | EM-kilpailut  |  |
|  Kultaa | Hollanti 2017 | Jalkapallo |  |
Stefanie van der Gragt (s. 16. elokuuta 1992) on alankomaalainen jalkapalloilija, pelipaikaltaan puolustaja. Hän on pelannut Alankomaiden naisten maajoukkueessa toukokuun 2024 loppuun mennessä 107 maaottelua ja tehnyt niissä 14 maalia. Ensimmäisen maaottelunsa hän pelasi Sveitsiä vastaan 8. maaliskuuta 2013. Hän voitti Euroopan-mestaruuden 2017. MM-kilpailuissa 2019 hän saavutti hopeaa ja teki maalin puolivälieräottelussa Italiaa vastaan. Hän pelasi avauskokoonpanossa MM-turnauksen viidessä ottelussa, muun muassa välierässä ja loppuottelussa. EM-kilpailuissa 2022 hän pelasi joukkueensa kaikki neljä ottelua ja teki maalin alkulohko-ottelussa Portugalia vastaan.
Seuratasolla van der Gragt on aiemmin edustanut kotimaassaan AZ Alkmaaria, Telstaria, FC Twenteä ja Ajaxia, Saksassa Bayern Müncheniä kaudella 2016–2017 sekä Espanjassa FC Barcelonaa kausina 2018–2020. Kesällä 2020 hän palasi Ajaxiin, jossa hän pelasi tällä kertaa kaksi kautta. Hän siirtyi kesällä italialaisseura Interiin.
Aiheesta muualla

Kuvia tai muita tiedostoja aiheesta Stefanie van der Gragt Wikimedia Commonsissa
Alankomaiden joukkue – Jalkapallon naisten MM-kilpailut 2015
1 Geurts |
2 Van Lunteren |
3 Van der Gragt |
4 Van den Berg |
5 Hogewoning |
6 Dekker |
7 Melis |
8 Spitse |
9 Miedema |
10 Van de Donk |
11 Martens |
12 Bito |
13 Janssen |
14 Hoogendijk |
15 Van Dongen |
16 Van Veenendaal |
17 Middag |
18 Van Erp |
19 Van de Ven |
20 Roord |
21 Lewerissa |
22 Van de Sanden |
23 Christ |
Valmentaja Reijners
Alankomaiden joukkue – Jalkapallon naisten EM-kilpailut 2017
1 Van Veenendaal |
2 Van Lunteren |
3 Van der Gragt |
4 Van den Berg |
5 Van Es |
6 Dekker |
7 Van de Sanden |
8 Spitse |
9 Miedema |
10 Van de Donk |
11 Martens |
12 Roord |
13 Jansen |
14 Groenen |
15 Folkertsma |
16 Christ |
17 Zeeman |
18 Lewerissa |
19 Van den Bulk |
20 Janssen |
21 Beerensteyn |
22 Van der Most |
23 Geurts |
Valmentaja Wiegman
Alankomaiden joukkue – Jalkapallon naisten MM-kilpailut 2019
1 Van Veenendaal |
2 Van Lunteren |
3 Van der Gragt |
4 Van Dongen |
5 Van Es |
6 Dekker |
7 Van de Sanden |
8 Spitse |
9 Miedema |
10 Van de Donk |
11 Martens |
12 Pelova |
13 R. Jansen |
14 Groenen |
15 Kaagman |
16 Kop |
17 E. Jansen |
18 Kerkdijk |
19 Roord |
20 Bloodworth |
21 Beerensteyn |
22 Van der Most |
23 Geurts |
Valmentaja Wiegman
Alankomaiden joukkue – Kesäolympialaiset 2020
1 Van Veenendaal |
2 Wilms |
3 Van der Gragt |
4 Nouwen |
5 Van Dongen |
6 Roord |
7 Van de Sanden |
8 Smits |
9 Miedema |
10 Van de Donk |
11 Martens |
12 Folkertsma |
13 Pelova |
14 Groenen |
15 Van Es |
16 Kop |
17 Janssen |
18 Beerensteyn |
19 Jansen |
20 Kaagman |
21 Dekker |
22 Geurts |
Valmentaja Wiegman
Alankomaiden joukkue – Jalkapallon naisten EM-kilpailut 2022
1 Van Veenendaal / Weimar |
2 Nouwen |
3 Van der Gragt |
4 Van Dongen |
5 Wilms |
6 Roord |
7 Beerensteyn |
8 Spitse |
9 Miedema |
10 Van de Donk |
11 Martens |
12 Pelova |
13 Jansen |
14 Groenen |
15 Dijkstra |
16 Van Domselaar |
17 Leuchter |
18 Casparij |
19 Olislagers |
20 Janssen |
21 Egurrola |
22 Brugts |
23 Lorsheyd |
Valmentaja Parsons
Alankomaiden joukkue – Jalkapallon naisten MM-kilpailut 2023
1 Van Domselaar |
2 Wilms |
3 Van der Gragt |
4 Nouwen |
5 Van Dongen |
6 Roord |
7 Beerensteyn |
8 Spitse |
9 Snoeijs |
10 Van de Donk |
11 Martens |
12 Baijings |
13 Jansen |
14 Groenen |
15 Dijkstra |
16 Kop |
17 Pelova |
18 Casparij |
19 Kaptein |
20 Janssen |
21 Egurrola |
22 Brugts |
23 Weimar |
Valmentaja Jonker
Stata

Stata on tilastojen käsittelyyn tarkoitettu tietokoneohjelma. Stataa kehittää yhdysvaltalainen yritys nimeltä StataCorp. Statan käyttöliittymä on sen sisältämä komentorivi, jolle kirjoitetaan komennot, joita ohjelman halutaan suorittavan. Stata sisältää tiedostoeditorin, jolla komennot voidaan kirjoittaa kerralla ajettavaan .do-tiedostoon. Statalla voi tuottaa tilastoista myös diagrammeja. Stataa käytetään tieteellisessä työskentelyssä, esimerkiksi taloustieteessä.
Aiheesta muualla

London School of Economics: Advanced Stata Topics (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Stata
Käännös suomeksi
Suffolkin piirikunta (New York)

Suffolkin piirikunta [ˈsʌfək] on Yhdysvaltojen New Yorkin osavaltion piirikunta, joka sijaitsee Long Islandin saaren itäosassa New Yorkin kaupungin ja Nassaun piirikunnan itäpuolella. Vuoden 2010 väestönlaskennassa Suffolkin asukasluku oli 1 501 587.
Suffolk on pinta-alaltaan suurin Long Islandin neljästä piirikunnasta. Se käsittää 66 prosenttia saaren pinta-alasta. Itä-länsisuunnassa Suffolk on 138 km ja pohjois-eteläsuunnassa 42 km pituinen. Piirikuntaan kuuluu myös Long Islandin rannikon pienempiä saaria, kuten etelärannikon pitkä ja kapea, riuttamainen Fire Island sekä koilliskulman Plum Island.
Piirikunnan hallintokaupunki on Riverhead ja suurin kunta Brookhaven (486 040 asukasta v. 2010). Piirikunnassa on paljon korkeaa teknologiaa kehittäviä yrityksiä ja tutkimuslaitoksia, kuten Brookhaven National Laboratory ja New Yorkin osavaltionyliopistoon (SUNY) kuuluva Stony Brook University. Piirikunnassa toimivat myös Long Islandin yliopiston yksiköt LIU Brentwood ja LIU Riverhead.
Kuntia (town) ja niiden taajamia

Babylon (211 792 asukasta)
kylät: Amityville, Babylon, Lindenhurst
kunnallishallinnottomat yhteisöt: Copiague, Deer Park, East Farmingdale, Gilgo-Oak Beach-Captree, North Amityville, North Babylon, North Lindenhurst, West Babylon, Wheatley Heights, Wyandanch
Brookhaven (486 040 asukasta)
kylät: Belle Terre, Bellport, Lake Grove, Old Field, Patchogue, Poquott, Port Jefferson, Shoreham
kunnallishallinnottomat yhteisöt: Blue Point, Brookhaven, Calverton, Canaan Lake, Center Moriches, Centereach, Cherry Grove, Coram, Crystal Brook, Cupsogue Beach, Davis Park, East Moriches, East Patchogue, East Setauket, East Shoreham, Eastport, Farmingville, Fire Island Pines, Gordon Heights, Hagerman, Holbrook, Holtsville, Lake Ronkonkoma, Manorville, Mastic, Mastic Beach, Medford, Middle Island, Miller Place, Moriches, Mount Sinai, North Bellport, North Patchogue, Ocean Bay Park, Point of Woods, Port Jefferson Station, Ridge, Rocky Point, Ronkonkoma, Selden, Setauket, Shirley, Sound Beach, South Haven, Stony Brook, Strongs Neck, Terryville, Upton, Wading River, Water Island, West Manor, Yaphank
East Hampton (19 719 asukasta)
kylät: East Hampton, Sag Harbor
kunnallishallinnottomat yhteisöt: Amagansett, Montauk, Springs, Wainscott
Huntington (195 289 asukasta)
kylät: Asharoken, Huntington Bay, Lloyd Harbor, Northport
kunnallishallinnottomat yhteisöt: Centerport, Cold Spring Harbor, Commack, Dix Hills, East Northport, Eatons Neck, Elwood, Fort Salonga, Greenlawn, Halesite, Huntington, Huntington Station, Melville, South Huntington
Islip (322 612 asukasta)
kylät: Brightwaters, Islandia, Ocean Beach, Saltaire
kunnallishallinnottomat yhteisöt: Bay Shore, Bayport, Baywood, Bohemia, Brentwood, Central Islip, East Islip, Great River, Hauppauge, Holbrook, Holtsville, Islip, Islip Terrace, Lake Ronkonkoma, North Bay Shore, North Great River, Oakdale, Ronkonkoma, Sayville, West Bay Shore, West Islip, West Sayville
Riverhead (27 680 asukasta)
kunnallishallinnottomat yhteisöt: Aquebogue, Baiting Hollow, Calverton, Jamesport, Northville, Riverhead, Wading River
Shelter Island (2 228 asukasta)
kylät: Dering Harbor
kunnallishallinnottomat yhteisöt: Shelter Island Heights
Smithtown (115 715 asukasta)
kylät: Head of the Harbor, Nissequogue, Village of the Branch
kunnallishallinnottomat yhteisöt: Commack, Fort Salonga, Kings Park, Lake Ronkonkoma, Nesconset, Smithtown, St  James
Southampton (54 712 asukasta)
kylät: North Haven, Quogue, Sagaponack, Sag Harbor, Southampton, Westhampton Beach, Westhampton Dunes
kunnallishallinnottomat yhteisöt: Bridgehampton, Eastport, East Quogue, Flanders, Hampton Bays, Northampton, North Sea, Noyack, Quioque, Remsenburg, Riverside, Shinnecock Hills, Speonk, Tuckahoe, Water Mill, Westhampton
Southold (20 599 asukasta)
kylä: Greenport
kunnallishallinnottomat yhteisöt: Cutchogue, East Marion, Fishers Island, Laurel, Mattituck, Orient, New Suffolk, Peconic, Southold
Kuvia

Alkeiskoulu Setauketissa
Lautta Port Jeffersonista Connecticutin Bridgeportiin.
Viiniviljelmä North Forkissa
Stony Brookin keskustaa
Montaukin majakka
Plum Island ilmasta
Suojeltu maatalo East Hamptonissa
Stony Brookin yliopistokampusta
Aiheesta muualla

Kuvia tai muita tiedostoja aiheesta Suffolkin piirikunta (New York) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Suffolk County, New York & de:Suffolk County (New York)
Kartalla town-muotoiset taajamat vaaleanharmaalla ja village-muotoiset tummanharmaalla.
Käännös suomeksi
State Farm

| State Farm Insurance |
| --- | --- |

 State Farmin toimipiste.
Kotipaikka:  Bloomington, Illinois, Yhdysvallat
Kotisivu:  www.statefarm.com
Infobox OKVirheellinen NIMI-arvo: 
State Farm on yhdysvaltalainen vakuutusyhtiö, jonka kotipaikka sijaitsee Bloomingtonissa, Illinoisissa. State Farm Arena sijaitsee Atlantassa, Georgiassa. State Farm oli 36. suurin yritys Yhdysvalloissa liikevaihdolla mitattuna vuonna 2018.
Aiheesta muualla

Wikimedia Commonsissa on kuvia tai muita tiedostoja aiheesta .
https://www.statefarm.com/
Meksikonsusi

| Meksikonsusi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Koiraeläimet Canidae
Suku::  Koirat Canis
Laji::  Susi lupus
Alalaji::  baileyi
Kolmiosainen nimi
 Canis lupus baileyi  Nelson & Goldman, 1929 

Katso myös
   Meksikonsusi Wikispeciesissä   Meksikonsusi Commonsissa 
Infobox OKNimi-testi OK: 
Meksikonsusi (Canis lupus baileyi) on uhanalainen suden alalaji. Meksikonsutta tavataan nykyisin Yhdysvaltojen Arizonassa ja New Mexicossa sekä Meksikossa Sonorassa ja Chihuahuassa. Kanta hävisi luonnosta kokonaan 1970-luvulla, mutta alkaen vuodesta 1998 tarhattuna kasvaneita susia on alettu palauttaa luontoon.